Siden juni 2004 har det vært voldelige sammenstøt i Sa'dah. Hundrevis av personer er blitt drept og mange har flyktet. Konflikten har sine røtter i et opprør som ble startet mot regjeringen av en opprørsimam. I juni 2007 ble det forhandlet fram en våpenhvile, som så ble fulgt opp av en fredsavtale i februar 2008. Men i april samme år ble fredsprosessen satt på prøve da begge sider i konflikten anklaget den andre for å ikke gjennomføre det som de var blitt enige om i fredsavtalen. Man regner med at en fornyet konflikt vil ha betydning for den humanitære situasjonen i regionen.